തോട്ടക്കാട് എല്. പി സ്കൂളില് താലോലം പദ്ധതി ഉദ്ഘാടനം ചെയ്തു കിളിമാനൂര്: കരവാരം പഞ്ചായത്തിലെ ഒട്ടനവധി മഹാരഥന്മാര്ക്ക് അറിവിന്റെ ആദ്യാക്ഷരം പകര്ന്നു നല്കിയ 115 വര്ഷം പഴക്കമുള്ള തോട്ടക്കാട് ഗവ: എല്.പി. സ്കൂളില് പ്രീ പ്രൈമറി കുട്ടികള്ക്കായി താലോലം പദ്ധതിയില് ഉള്പ്പെടുത്തി തയ്യാറാക്കിയ ക്ലാസ് മുറികളുടെ ഉദ്ഘാടനം പഞ്ചായത്ത് വിദ്യാഭ്യാസ സ്ഥിരം സമിതി അദ്ധ്യക്ഷന് സജീര്രാജകുമാരി നിര്വ്വഹിച്ചു. പൊതു വിദ്യാഭ്യാസ വകുപ്പ് സര്വ്വശിക്ഷാ കേരളയുടെ നേതൃത്വത്തില് പ്രീ പ്രൈമറി കുട്ടികള്ക്കായി പഠനോപകരണങ്ങളും കളിക്കോപ്പുകളും ഉള്പ്പെടുത്തിയാണ് താലോലം പദ്ധതിയിലൂടെ ക്ലാസ് മുറികള് ഒരുക്കുന്നത്. ഉദ്ഘാടന ചടങ്ങില് കിളിമാനൂര് ബ്ലോക്ക് പ്രോഗ്രാം കോഓര്ഡിനേറ്റര് വി.ആര് സാബു മുഖ്യപ്രഭാഷണം നടത്തി. ബി .ആര് .സി ട്രെയിനര് വിനോദ് വെള്ളല്ലൂര് പദ്ധതി വിശദീകരണം നടത്തി. കരവാരം പഞ്ചായത്ത് സര്വ്വീസ് സഹകരണ ബാങ്ക് പ്രസിഡന്റ് എസ് മധുസൂദനക്കുറുപ്പ് , മുന്പ്രഥമ അദ്ധ്യാപകരായ വേണുഗോപാല്, ജയശ്രീ , ക്ലസ്റ്റര് കോഓര്ഡിനേറ്റര് ഷീബ, എ.പി.ജെ ഫൗണ്ടേഷന് ചെയര്മാന് നിസാമുദ്ദീന് , തുടങ്ങിയവര് സംസാരിച്ചു. വാര്ഡ് മെമ്ബര് ബിജു അദ്ധ്യക്ഷനായി. സ്കൂള് പ്രഥമ അദ്ധ്യാപിക ചുമതലവഹിക്കുന്ന ഷമീന എം.എല് സ്വാഗതവും, പ്രീ പ്രൈമറി അദ്ധ്യാപിക ലിജി നന്ദിയും പറഞ്ഞു. ചടങ്ങില് വച്ച് പദ്ധതിയുടെ ഭാഗമായി ചുമര് ചിത്രങ്ങള് വരച്ച ചിത്രകലാ അദ്ധ്യാപകരായ ബി.കെ. ജയപ്രകാശ്, . ഹരിലാല് എന്നിവരെ ആദരിച്ചു. സ്കൂളിലെ മുഴുവന് കുട്ടികള്ക്കും വായനാശീലം പ്രോത്സാഹിപ്പിക്കുവാന് പുസ്തകശേഖരണത്തിനായുള്ള പുസ്തകുടുക്കകളും കൈമാറി.